CELEX: C2006/036/48
Language: et
Date: 2006-02-11 00:00:00
Title: Kohtuasi C-433/05: Eelotsusetaotlus, mille esitas Handens Tingsrätt  21. novembri 2005.  aasta määrusega kohtuasjas Åklagaren  versus  Lars Sandström

11.2.2006   
            
            
               ET
            
            
               Euroopa Liidu Teataja
            
            
               C 36/23
            
         Eelotsusetaotlus, mille esitas Handens Tingsrätt 21. novembri 2005. aasta määrusega kohtuasjas Åklagaren versus Lars Sandström
   (Kohtuasi C-433/05)
   (2006/C 36/48)
   Kohtumenetluse keel: rootsi
   Euroopa Ühenduste Kohus on saanud Handens Tingrätt'i 21. novembri 2005. aasta määrusega esitatud eelotsusetaotluse kohtuasjas Åklagaren v. Lars Sandström, mis saabus kohtukantseleisse 5. detsembril 2005.
   Handens Tingrätt küsib Euroopa Kohtult eelotsust järgmistes küsimustes:
   
               1.
            
            
               
                           a)
                        
                        
                           Kas Euroopa Parlamendi ja nõukogu direktiiviga 2003/44/EÜ, millega muudetakse direktiivi 94/25/EÜ väikelaevu käsitlevate liikmesriikide õigus- ja haldusnormide ühtlustamise kohta, on vastuolus siseriiklikud õigusnormid, mis keelavad jetide kasutamise mujal, kui avalikel laevatatavatel veeteedel ja veekogudel, mille kohta kohalik omavalitsus on andnud loa vastavalt jetieeskirjade (1993:1053, muudetud 2004:607) paragrahv 3 lõikele 1?
                        
                     
                           b)
                        
                        
                           Kas esimese küsimuse punktis a osutatud keeld on lubatud vaid siis, kui kohalik omavalitsus täidab, hinnates küsimust, kas luba tuleb paragrahvi 3 lõike 1 kohaselt anda või mitte, nõuet, et luba tuleb alati anda piirkondade kohta, mis vastavad nimetatud paragrahvi punktidele 1–3?
                        
                     
         
               2.
            
            
               Kas EÜ artiklitega 28–30 on vastuolus sellised siseriiklikud õigusnormid, millega keelatakse esimese küsimuse punktis a nimetatud jeti kasutamine üldiselt või vaid eespool esimese küsimuse punktis b toodud tingimustel?
            
         
               3.
            
            
               Olenemata eespool toodust, kas Euroopa Ühenduste Komisjonile 20. juunil 2004 direktiivi 83/189/EÜ ja direktiivi 98/34/EÜ kohaselt vastuvõetud uuest jetide keelust teatamata jätmine välistab eespool kirjeldatud siseriiklike õigusnormide kohaldamise?